section_heading: Sukobi s parlamentom
paragraph_text: Parlament se suprotstavio Kraljevskoj deklaraciji o oprostu tvrdeći da kralj nije imao pravo obustaviti od primjene ranije donesene zakone. Karlo je povukao deklaraciju ali je pristao na propis kojim bi javni službenici bili dužni polagati zakletvu koju bi propisivala Anglikanska crkva, te se i dalje osuđivalo učenje Katoličke crkve kao praznovjerje i idolopoklonstvo. Kako je parlament odbio prihvatiti financiranje rata s Nizozemskom Karlo je bio prisiljen taj izgubljeni rat završiti sporazumom 1674. desno|250px|Karlo II. Kako Karlo nije imao djece sve izglednijom se činila mogućnost da će ga naslijediti brat Jakov koji se u međuvremenu preobratio na katoličanstvo. Ta činjenica je bila povodom da godine 1678. izbije antikatolička histerija kojoj je povodom bila objava stanovitog popisa zavjerenika koji su htjeli ubiti Karla da bi za kralja postavili katolika Jakova. Posljedica je bila smaknuće nekolicine nevinih ljudi kako bi se primirila javnost.